የቻይናው ውጭ ጉዳይ ሚኒስትር ኢትዮጵያን ሊጎበኙ ነው
የቻይናው ውጭ ጉዳይ ሚኒስትር ዋንግ ይ በኢትዮጵያ ይፋዊ ጉብኝት ለማድረግ ዛሬ አዲስ አበባ እንደሚገቡ የሀገሪቱ ውጭ ጉዳይ ሚኒስቴር አስታወቀ ።የሀገሪቱ ውጭ ጉዳይ ሚኒስቴር ቃል አቀባይ ጌንግ ሹዋን እንደገለፁት፤ሚኒስትሩ በአዲስ አበባ በሚኖራቸው ቆይታ በድህነት ቅነሳ፣ በልማትና በሌሎችም ጉዳዮች ላይ ከተለያዩ ባለስልጣናት ጋር ይወያያሉ ።እንደዚሁም ከአፍሪካ ህብረት ኮሚሽን ሊቀመንበር ሙሳ ፋቂ ማሃማት ጋር እንደሚወያዩም ይጠበቃል።ሚኒስትሩ ከኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ ግብዣ ቀርቦላቸው ነው በኢትዮጵያ ጉብኝት የሚያደርጉት ።የውጭ ጉዳይ ሚኒስትሩ ከኢትዮጵያ በተጨማሪ ከዮርዳኖስና ሊባኖስ የውጭ ጉዳይ ሚኒስትሮችም  እንደሚገናኙ ተመልክቷል (ዥንዋ)።